Kerhólsskóli í Grímsnes - og Grafningshreppi varð til við sameiningu leikskólans Kátuborgar og Grunnskólans Ljósuborgar 1. janúar 2011 . Í leikskóladeildinni eru nemendur frá 12 mánaða aldri og í grunnskóladeildinni eru nemendur í 1. - 10. bekk . Grunnskólinn Ljósaborg var vígður haustið 2005 í nýrri skólabyggingu á Borg og var fyrstu tvö skólaárin rekinn í samstarfi við Bláskógabyggð . Haustið 2007 lauk því samstarfi og hefur Grímsnes - og Grafningshreppur rekið skólann sinn frá þeim tíma . Kerhólsskóli vinnur í anda einstaklingsmiðaðra kennsluhátta , umhverfismenntar auk þess sem áhersla er lögð á list og verkgreinar . Samkennsla og samvinna árganga er ríkjandi og áhersla er lögð á teymisvinnu kennara . Haustið 2014 fluttu leikskóladeild og grunnskóladeild Kerhólsskóla undir sama þakið í nýja skólabyggingu sem byggð var við hlið eldri skólans og að hluta samtengd honum , m.a verður bókasafn skólans áfram í eldri hlutann . Eldri grunnskólanemendur í Grímsnes - og Grafningshreppi sóttu Bláskógaskóla í Reykholti í Biskupstungum frá árunum 2005 til 2015 , vorið 2015 samþykkti sveitarstjórn Grímsnes - og Grafningshrepp að Kerhólsskóli yrði heildstæður skóli upp í 10. bekk og að breytingin ætti sér stað strax um haustið 2015 . Árgangur barna fædd árið 2001 fór því ekki í Bláskógaskóla heldur varð fyrsti 9. bekkur Kerhólsskóla og síðar fyrsti 10. bekkur .